section_heading: Vojvoda od Lancastera
paragraph_text: Iskazivanje tako velikih privilegija bio je znak Eduardova visokog poštovanja prema Lancasteru. Njih su dvojica bili su drugi rođaci preko svoga pradjeda kralja Henrika III. i praktički vršnjaci (Eduard je rođen 1312.), pa je prirodno pretpostaviti da je među njima postojao snažan osjećaj prijateljstva. Drugi čimbenik koji je mogao utjecati na kraljevu odluku bila je činjenica da Henry nije imao muškoga nasljednika, pa je ta dodjela vrijedila samo za njegova života.